座標: 25°03′N 101°52′E﻿ / ﻿25.050°N 101.867°E﻿ / 25.050; 101.867

  想搵日本島根縣一市嘅話，請睇**雲南市**。

中華人民共和國 > **雲南省** 

|  |
| --- |
| **雲南省**云南省 |
| 簡稱：滇、雲地名出處：雲嶺以南 |
| 國立西南聯大舊址 |
| **省城** | 昆明 |
| **最大城市** | {{{最大城市}}} |
| **省委書記** | 李紀恆 |
| **人大常委會主任** | {{{人大常委會主任}}} |
| **省長** | 陳豪 |
| **政協主席** | {{{政協主席}}} |
| **面積**- 總面積- 佔全國 | 第8位394,000 km24.11% |
| **人口**（2013）- 總人口- 人口密度 | 第位4686.6萬人/km²（第位） |
| - 民族 | 漢族（67%） 彝族（11%）  白族（3.6%）  漢尼族（3.4%） 壯族（2.7%） 傣族（2.7%）  苗族（2.5%） 回族（1.5%） 藏族（0.3%）  德昂族（0.19%） |
| - 本地語言 | 西南官話 |
| **GDP**（2014）- 總值- 佔全國- 人均GDP- HDI（2010） | 第23位12,814.59 億人民幣2.18%27368.970元人民幣（第29位）0.609（第29位） ── 中 |
|  |  |
| **轄下**- 地級- 縣級- 鄉級 | 16 個129 個1565 個 |
| **ISO 3166-2** | CN-53 |
| **時區** | UTC+8 |
| **網站** |  |
| 雲南省所在 |

**雲南**（粵拼：wan4 naam4），簡稱**滇**（滇讀田，tin4）或者**雲**（wan4），喺中國西南，家下係中華人民共和國雲南省，省城昆明。佢位於中國邊境，黐住緬甸、老撾同埋越南。

史
-

内文：雲南史
### 大唐之前

滇國嘅青銅雕塑
前3世紀，楚國大將莊嶠入滇池地區，建立滇國。前221年，秦始皇統一六國，喺雲南東北部設立郡縣，開埋五尺道自家下嘅曲靖聯繫內地。前109年，漢武帝派將軍郭昌入滇征服西南夷，設立益州郡同埋24個縣，郡治滇池縣（家下晉寧），開闢通去緬甸同埋印度嘅商道，又派唐蒙修復擴建五尺道，更名為西南夷道。漢朝征服西南夷時，發現當地有來自「身毒」嘅商人（今日巴基斯坦嘅信德省，梵語叫做「Sindhu」。三國時期，雲南地區叫做「南中」，225年，蜀國丞相諸葛亮率大軍降服「南中」大姓孟獲。320年代，爨cyun3氏入滇，爨琛喺昆川（家下晉寧）稱王，爨氏統治維持400年。

### 南詔國同埋大理國

大理崇聖寺三塔
唐朝時，738年，洱海地區嘅蒙舍詔部落首領皮羅閣兼併其他五詔，建立南詔國，被唐朝封為雲南王。跟住建都太和城（今大理市）。902年，南詔國權臣鄭買嗣奪位自立，改國號大長和。929年，趙善政滅大長和國，建立大天興，跟住東川節度使楊乾貞滅大天興國，改國號大義寧。937年，白族段思平滅大義寧，建立大理國，都城大理。疆域包括現時嘅雲南省，貴州省，四川省西南部，緬甸北部地區，以及老撾同埋越南嘅少數地區。

### 元明清時期

1253年，忽必烈派蒙古軍隊征服大理國，1276年正式建立雲南行省。色目人賽典赤任平章政事，省會中慶路（昆明）。喺雲南開發重要嘅銅礦同埋銀礦，產量佔全國一半以上。大批色目人及少量蒙古人移居雲南，形成今日嘅雲南回族同埋蒙古族。1381年，明朝洪武皇帝派大將傅友德、沐英率軍隊攻佔雲南，滅元朝梁王，漢族軍民開始大批移入雲南，從明初到明末，雲南人口由廿幾萬增加到140幾萬。隨住大批漢族人口移民雲南，令雲南嘅經濟同埋文化都有長足嘅進步。明朝末年，南明永曆皇帝逃亡到雲南。清朝初年，1659年，派平西王吳三桂追捕永曆。1662年吳三桂喺緬甸捉到永曆皇帝，喺昆明絞死。吳三桂駐守雲南。1856年－1873年，雲南迴民以大理為中心建立杜文秀穆斯林政權，幾乎佔領昆明城以外嘅雲南全境。戰後，雲南回族人口大量減少。晚清時期，英國征服緬甸，法國征服越南，兩國勢力對雲南產生一定影響。邊境地區開放咗幾處通商口岸：騰沖、蒙自、思茅。1910年，法國投資嘅滇越鐵路（中國境內部分家下叫昆河鐵路）通車。1909年，清朝實行新政，雲南編立新軍，成立陸軍講武堂。

### 民國

1911年10月30日（重陽節），蔡鍔、唐繼堯率新軍發動重九起義，脫離清朝。1915年12月25日，蔡鍔、唐繼堯又喺度發動反對袁世凱嘅護國運動。民國時期，滇軍喺雲南形成割據局面，先後有唐繼堯、龍雲（1928年－1945年）等統治雲南。

1938年抗日戰爭期間，付出極大代價嘅滇緬公路修通，成為中國同境外聯繫唯一嘅交通線。1942年有十幾萬中國遠征軍從雲南進入緬甸配合英軍同日軍作戰，日軍擊敗英軍，沿滇緬公路進至惠通橋，隔怒江同中國軍隊對峙兩年。1938年－1946年，清華大學、北京大學、南開大學喺昆明聯合辦學，叫做國立西南聯合大學。

### 共和國

1960年代三線建設（將工廠搬到京廣鐵路以西、長城以南、韶關以北內陸地區）時期，修通咗聯繫雲南同埋內地嘅鐵路，1966年貴昆鐵路通車，1970年成昆鐵路通車。

地理
--

雲南西北部迪慶藏族自治州嘅雪山
大理洱海
瀘沽湖
### 位置

雲南係中國最西南方嘅一個省，北回歸線穿過省境南部，全省面積394,000平方千米，佔全國4.1%。該省嘅東面係廣西壯族自治區同埋貴州省，北面係四川省，西北面係西藏自治區。雲南嘅國境線長4060千米，同3個國家接壤：西面係緬甸（主要口岸係瑞麗），南面係老撾，東南方係越南（主要口岸係河口-老街）。

### 地形

雲南省係一個以高原山地為主嘅省份，地形嘅類型極為多樣化，包括高原、山原、高山、中山、低山、丘陵、盆地、河谷等。其中山地大概佔84%，高原、丘陵大概佔10%，盆地、河谷大概佔6%。

雲南省嘅地勢同中國整體嘅地勢差唔多，西北高而東南低。全省最高峰係西北部迪慶藏族自治州德欽縣嘅梅里雪山，海拔6740米。最低點係河口縣嘅紅河河谷，海拔76.4米。

雲南嘅地形大體上可以以元江河谷為界，分為東西兩大部分：雲南省嘅東半部叫做雲南高原，係雲貴高原嘅一部分，平均海拔2000米左右，總體上地形呈波濤狀起伏，高原上廣泛呈現嘅係低山、丘陵景觀，喺小範圍內可以表現為起伏較為和緩嘅高原面，呢類地形相對平緩嘅地區大概佔全省總面積10%左右。雲南省嘅西半部係著名嘅橫斷山脈或稱滇西縱谷區，特徵係高山、峽谷相間。

雲南省嘅主要山脈，喺西半部有高黎貢山、怒山、雲嶺、哀牢山、無量山、梅里太子雪山、玉龍雪山、蒼山等。

### 水文

#### 河流

雲南省嘅河流分屬於6大水系：伊洛瓦底江水系、薩爾溫江水系、湄公河水系、長江水系、紅河水系同埋珠江水系。佢哋都屬於亞洲嘅主要水系，分別匯入印度洋同埋太平洋，流經雲南省嘅部分多數屬於河流嘅上游河段。而且大部分河流嘅流向係由北向南，同中國大部分地區河流由西向東嘅流向唔同。

* 伊洛瓦底江喺雲南西部邊境地區有3條重要嘅支流，好似雲南西北角屬於怒江州貢山縣嘅獨龍江，同埋流經德宏州以及保山市騰沖縣嘅大盈江、龍川江。
* 薩爾溫江喺中國境內叫做怒江，發源於西藏唐古拉山南麓，喺雲南境內長547千米，其中流經高黎貢山同埋怒山之間怒江大峽谷嘅河段長達310千米，河谷深切，水流湍急，喺德宏州潞西市流入緬甸，最後注入印度洋嘅安達曼海。
* 湄公河喺中國境內叫做瀾滄江，發源於西藏唐古拉山北麓，喺雲南境內長1170千米，出境後流經緬甸、老撾、泰國、柬埔寨、越南5個國家，最後注入南海。
* 紅河喺中國境內叫做元江，發源於大理州南部嘅山區，喺紅河州河口縣流入越南，經河內注入北部灣。元江喺雲南境內全長692千米。
* 長江嘅上游從青海玉樹到四川宜賓叫做金沙江，流經雲南北部嘅河段長達1560千米。
* 珠江嘅正源南盤江發源於雲南省曲靖附近，向西南、南，再折向東，喺羅平縣進入廣西。南盤江流經雲南嘅河段長677千米。

* 三江並流

#### 湖

雲南省地理上嘅一個重要特色，係分佈有37個高原湖泊（面積超過1平方千米者），令該省成為中國西南部最多淡水湖嘅省。呢啲湖喺成因上多屬於斷層陷落湖。呢啲湖之中，面積30平方千米以上嘅湖泊有9個，最大嘅係滇池，其次係撫仙湖、洱海、星雲湖、杞麓湖、陽宗海、瀘沽湖、程海、異龍湖。

  

### 地質

#### 溫泉

* 安寧溫泉：天下第一湯
* 騰沖溫泉

#### 熔洞

* 建水燕子洞
* 阿廬古洞
* 九鄉熔洞

#### 火山

* 騰沖火山

行政區
---

雲南省目前管轄16個地級行政單位，包括8個地級市、8個自治州；以及129個縣級行政單位，包括12個市轄區、9個縣級市、79個縣、29個自治縣。

| * 睇
* 傾
* 改
雲南政區 |
| --- |
| 中華人民共和國雲南省　　首府：昆明 |
| 地級行政區 | 129縣級行政區（16市轄區、15縣級市、69縣、29自治縣） |  |
| 地級市 | 

|  |  |
| --- | --- |
| 昆明市 | 呈貢區 · 五華區 · 盤龍區 · 官渡區 · 西山區 · 東川區 · 安寧市 · 晉寧區 · 富民縣 · 宜良縣 · 嵩明縣 · 石林彜族自治縣 · 祿勸彜族苗族自治縣 · 尋甸回族彜族自治縣 |
| 曲靖市 | 麒麟區 · 霑益區 · 宣威市 · 馬龍縣 · 陸良縣 · 師宗縣 · 羅平縣 · 富源縣 · 會澤縣 |
| 玉溪市 | 紅塔區 · 江川區 · 澂江縣 · 通海縣 · 華寧縣 · 易門縣 · 峩山彝族自治縣 · 新平彝族傣族自治縣 · 元江哈尼族彝族傣族自治縣 |
| 保山市 | 隆陽區 · 騰衝市 · 施甸縣 · 龍陵縣 · 昌寧縣 |
| 昭通市 | 昭陽區 · 魯甸縣 · 巧家縣 · 鹽津縣 · 大關縣 · 永善縣 · 綏江縣 · 鎮雄縣 · 彝良縣 · 威信縣 · 水富縣 |
| 麗江市 | 古城區 · 永勝縣 · 華坪縣 · 玉龍納西族自治縣 · 寧蒗彝族自治縣 |
| 普洱市 | 思茅區 · 寧洱哈尼族彝族自治縣 · 墨江哈尼族自治縣 · 景東彝族自治縣 · 景谷傣族彝族自治縣 · 鎮沅彝族哈尼族拉祜族自治縣 · 江城哈尼族彝族自治縣 · 孟連傣族拉祜族佤族自治縣 · 瀾滄拉祜族自治縣 · 西盟佤族自治縣 |
| 臨滄市 | 臨翔區 · 鳳慶縣 · 雲縣 · 永德縣 · 鎮康縣 · 雙江拉祜族佤族布朗族傣族自治縣 · 耿馬傣族佤族自治縣 · 滄源佤族自治縣 |

 |
| 自治州 | 

|  |  |
| --- | --- |
| 楚雄彜族自治州 | 楚雄市 · 雙柏縣 · 牟定縣 · 南華縣 · 姚安縣 · 大姚縣 · 永仁縣 · 元謀縣 · 武定縣 · 祿豐市 |
| 紅河哈尼族彝族自治州 | 蒙自市 · 箇舊市 · 開遠市 · 彌勒市 · 建水縣 · 石屏縣 · 瀘西縣 · 元陽縣 · 紅河縣 · 綠春縣 · 屏邊苗族自治縣 · 金平苗族瑤族傣族自治縣 · 河口瑤族自治縣 |
| 文山壯族苗族自治州 | 文山市 · 硯山縣 · 西疇縣 · 麻栗坡縣 · 馬關縣 · 邱北縣 · 廣南縣 · 富寧縣 |
| 西雙版納傣族自治州 | 景洪市 · 勐海縣 · 勐臘縣 |
| 大理白族自治州 | 大理市 · 祥雲縣 · 賓川縣 · 彌渡縣 · 永平縣 · 雲龍縣 · 洱源縣 · 劍川縣 · 鶴慶縣 · 漾濞彝族自治縣 · 南澗彝族自治縣 · 巍山彝族回族自治縣 |
| 德宏傣族景頗族自治州 | 芒市 · 瑞麗市 · 梁河縣 · 盈江縣 · 隴川縣 |
| 怒江傈僳族自治州 | 瀘水市 · 福貢縣 · 貢山獨龍族怒族自治縣 · 蘭坪白族普米族自治縣 |
| 迪慶藏族自治州 | 香格里拉市 · 德欽縣 · 維西傈僳族自治縣 |

 |

自然資源
----

雲南省嘅自然資源極為豐富，以「動植物王國」、「有色金屬王國」、「藥材寶庫」而著稱。

### 動植物王國

雲南幾乎集中咗從熱帶、亞熱帶至溫帶甚至寒帶嘅植物品種。喺全國大概3萬種高等植物中，雲南已經發現咗274科，2076屬，1.7萬種。

雲南獨特嘅氣候同埋地理環境，形成咗寒溫熱帶動物交彙嘅奇特現象。有脊椎動物1737種，其中獸類有300種，鳥類有793種，爬行類143種，兩棲類102種，淡水魚類366種；昆蟲1萬幾種。魚類中有5科40屬250種係雲南特有。鳥獸類中有46種係國家一級保護動物，154種係國家二級保護動物。

### 礦產

雲南被叫做「有色金屬王國」。　 

雲南已發現各類礦產150多種，探明儲量嘅礦產92種，其中25種礦產儲量位居全國頭三名，54種礦產儲量居前十位，居全國首位嘅礦種有鋅、石墨、錫、鎘、銦、鉈同埋青石棉。雲南礦產資源共有9大類：黑色金屬礦產、能源礦產、有色金屬及貴金屬礦產、化工非金屬礦產、稀有及稀土礦產、特種非金屬礦產、冶金輔助原料礦產、建材非金屬礦產及彩石礦產等。雲南礦產具有種類多、品種全、分佈相對集中、富礦優質礦儲量所佔比重較大、共生伴生組份多等特點。

### 水力

雲南省降雨充沛，河流眾多，年徑流量達到200立方千米，係黃河嘅三倍。該省人均水資源超過10000立方米，係全國平均水平嘅4倍。

經濟
--

梯田
麗江嘅集市
雲南係中國經濟相對落後嘅省份，國內生產總值排名全國第19位，人均國內生產總值排名第29位（僅高過甘肅同埋貴州）。該省嘅貧困縣較多。1994年，該省喺貧困線（人均年收入300元）以下嘅人口有700萬，10年後降至286萬。73個縣主要依靠中央政府嘅財政支持。

雲南省嘅四大支柱產業係煙草、生物、礦產同埋旅遊。

長期以來，煙草業以佢高額利潤，成為雲南最重要嘅支柱產業。雲南生產嘅烤煙一直係中國生產高級捲煙嘅原料。1987年以後，雲南又成為中國最大嘅捲煙產地，此後十年間，雲南嘅經濟增長速度等五項指標一直位列中國榜首。雲南重喺中緬邊境嘅瑞麗開闢邊境貿易區。

  

2004年，雲南省嘅國內生產總值達到2959億元，年增長率達到8.1%，人均GDP達到5630元（680美元）。喺雲南省嘅GDP中，第一產業、第二產業同埋第三產業嘅比重分別為21.1%、42.8%同埋36.1%。

民族
--

雲南省係一個民族構成極為多樣化嘅省份，漢族同埋25個少數民族喺該省雜居。其中雲南獨有嘅少數民族有15個：白、哈尼、傣族、傈僳、拉祜、佤、納西、景頗、布朗、普米、阿昌、怒族、基諾、德昂、獨龍。喺各省級行政區中，佢嘅少數民族總人口（1433萬）名列第2位（僅次於廣西）。漢族佔總人口嘅比重為66.6%。少數民族佔雲南省總人口嘅比重為33.4%，該比例居全國各省級行政區嘅第7位（次於西藏、新疆、青海、廣西、貴州、寧夏）。其中人數最多嘅彝族佔總人口嘅11%，其他比重超過1%嘅民族依次為白族（3.6%）、哈尼族（3.4%）、壯族（2.7%）、傣族（2.7%）、苗族（2.5%）、回族（1.5%）、傈僳族等。超過5000人嘅少數民族睇下表：

  


|  |  |  |  |  |
| --- | --- | --- | --- | --- |
| 民族 | 人口 | 聚居地 | 所屬語系 | 備註 |
| 彝族 | 471萬 | 雲南東部同埋中部各州市，包括紅河哈尼族彝族自治州、楚雄彝族自治州 | 藏緬語族 |   |
| 白族 | 151萬 | 大理白族自治州 | 藏緬語族 |   |
| 哈尼族 | 142萬 | 南部紅河哈尼族彝族自治州 | 藏緬語族 |   |
| 傣族 | 114萬 | 西南部中緬邊境嘅德宏傣族景頗族自治州同埋西雙版納傣族自治州 | 侗台語族 |   |
| 壯族 | 114萬 | 雲南東南部文山壯族苗族自治州 | 侗台語族 |   |
| 苗族 | 104萬 | 東部文山壯族苗族自治州、紅河哈尼族彝族自治州 、昭通市等地嘅山頂地帶 | 苗瑤語族 |   |
| 回族 | 64萬 | 遍布全省 |  |   |
| 傈僳族 | 61萬 | 西北部嘅怒江傈僳族自治州、麗江、迪慶 | 藏緬語族 |   |
| 拉祜族 | 45萬 |  | 藏緬語族 |   |
| 佤族 | 38萬 | 臨滄、西盟佤族自治縣 |  |   |
| 納西族 | 30萬 | 西北部嘅麗江市以及迪慶 | 藏緬語族 |   |
| 瑤族 | 19萬 | 紅河哈尼族彝族自治州、文山 | 苗瑤語族 |   |
| 景頗族 | 13萬 | 西部嘅德宏傣族景頗族自治州 | 藏緬語族 |   |
| 藏族 | 13萬 | 西北部嘅迪慶藏族自治州 | 藏緬語族 |   |
| 布朗族 | 9萬 | 西雙版納傣族自治州 |  |   |
| 布依族 | 5.5萬 |  | 侗台語族 |   |
| 阿昌族 | 3.4萬 | 德宏傣族景頗族自治州 |  |   |
| 普米族 | 3.2萬 | 西北部麗江、怒江 | 藏緬語族 |   |
| 蒙古族 | 2.8萬 |  |  |   |
| 怒族 | 2.8萬 | 西北部怒江傈僳族自治州碧江、福貢、貢山3縣嘅怒江大峽谷 | 侗台語族 |   |
| 基諾族 | 2.1萬 | 西雙版納傣族自治州 |  |   |
| 德昂族 | 1.8萬 | 德宏傣族景頗族自治州潞西市三台山同埋臨滄市鎮康縣軍弄 |  | 1985年以前叫做崩龍族 |
| 水族 | 1.3萬 |  | 侗台語族 |   |
| 滿族 | 1.2萬 |  |  |   |
| 獨龍族 | 5884 | 西北角怒江傈僳族自治州貢山縣獨龍江流域 |   |   |

雲南各民族嘅立體分佈非常明顯：其中有10個民族住喺河谷平壩：回族、白族、納西族、蒙古族、壯族、滿族、傣族、阿昌族、布依族同埋水族，共有450萬人口；住喺低山地區嘅有彝族、哈尼族、瑤族、拉祜族、佤族、景頗族、布朗族同埋基諾族，共有500萬人口；住喺高寒山區嘅有苗族、傈僳族、藏族、普米族、怒族同埋獨龍族，人口400萬。

雲南省嘅大部分少數民族文化教育水平較低，喺高校招生時，享有降低錄取分數線嘅優惠政策。不過，白族、納西族同埋回族由於文化教育水平較高，就冇呢個優惠政策。

雲南省大部分少數民族都唔受計劃生育政策影響。但係人口最多嘅3個少數民族：彝族、白族同埋哈尼族就必須實行計劃生育政策。

### 語言

雲南人用漢語嘅西南官話，同鄰近四川同埋貴州較接近。不過，雲南話一種漢語方言喺明代形成，但基礎方言就屬於江淮官話嘅南京話，直至今日，昆明話仍然有唔少地方同南京方言類似，例如經常不分/an/同埋/aŋ/。清代以後，雲南話受到湖廣、四川嘅西南官話嘅強烈影響。

喺雲南省，少數民族嘅語言包括藏緬語族嘅彝語、白語、藏語、哈尼語、景頗語、傈僳語、拉祜語、納西語；侗台語族嘅壯語、布依語、侗語、水語、傣仂語、傣哪語；以及苗語同埋瑤語。納西族用嘅東巴文，係世界上唯一重用緊嘅象形文字。

### 文化程度

1998年尾，全省人口中，大學以上文化程度419800人，高中程度211萬人，初中程度830萬人，小學程度1825萬人，15歲以上文盲825萬。

宗教
--

可統計嘅403萬信仰宗教者中，90%以上係少數民族。

### 佛教

合法宗教場所2333處，統計到嘅佛教信徒大概有256萬幾人。主要有三大教派： 

* 小乘佛教：幾乎係傣族、布朗族同埋德昂族嘅全民信仰。西雙版納、孟連、耿馬嘅男童多數要喺佛寺做一段時間和尚，學傣文同埋佛教教義，少就幾個月，多就幾年。德宏傣族景頗族自治州嘅傣族就冇呢種風俗。
* 藏傳佛教（喇嘛教）：幾乎係藏族全民信仰，喺迪慶州等藏區，每個有人住嘅地方都有寺院同埋經幡。雲南最出名嘅藏傳佛教寺院係香格里拉縣嘅噶丹松贊林寺（「小布達拉宮」）。
* 大乘佛教：有一部分漢族信奉。被列為漢族地區全國重點寺院嘅有：大理白族自治州賓川縣雞足山祝聖寺、銅瓦殿，以及昆明筇竹寺、圓通寺、華亭寺。

### 伊斯蘭教

回族穆斯林幾乎遍布雲南全境，有大概62萬幾人，清真寺810處。每個回族村莊高高聳立嘅邦克樓係雲南醒目嘅景觀之一。喺元明清三代，1872年大理杜文秀回民政權被鎮壓之前，穆斯林喺雲南總人口中曾經佔有好大嘅比重，並控制該省嘅商業（馬幫）。

### 基督教

雲南省統計到嘅基督教徒大概有53萬幾人，合法宗教場所2050處。雲南省信奉基督教新教嘅信徒大部分集中喺邊緣偏僻嘅山區，以少數民族為主。主要嘅分佈地包括：

1. 西北部中、緬、印邊境嘅怒江傈僳族自治州，信徒主要係傈僳族，以及怒族、獨龍族；
2. 東北部昭通市、武定縣等地，信徒主要係苗族以及彝族；
3. 西南部中緬邊境嘅德宏傣族景頗族自治州，信徒主要係景頗族；思茅市瀾滄縣（有著名嘅糯福教堂），信徒主要係拉祜族同埋佤族。

  

基督教新教傳入雲南始於1881年，由中國內地會嘅傳教士傳入大理，跟住嗰年傳入昆明。

2004年，昆明重建咗中國內地會創立嘅三一聖堂（家下叫三一國際禮拜堂）。

歷史上，英美傳教士對雲南一啲少數民族嘅社會文化產生過巨大影響。原有嘅拜物教同埋巫術衰落，一夫一妻制取代咗群婚制同埋血緣婚，酗酒、賭博現象消失，創制咗10種民族文字（景頗文、苗文、拉祜文、佤文、西傈僳文同埋東傈僳文等），並創辦現代學校。

### 道教

雲南省統計到嘅道教信徒大概有24萬人，合法宗教場所127處，包括大理白族自治州巍山縣嘅巍寶山以及昆明金殿、黑龍潭等。

### 天主教

雲南省統計到嘅天主教徒大概有6.6萬餘人，合法宗教場所58處。曾經建立昭通、昆明、大理3個主教區同埋西康教區嘅雲南總鐸區（喺迪慶藏族自治州，有著名嘅茨中教堂）。

### 東巴教

歷史上，麗江嘅納西族中曾經流行過東巴教。

### 本主崇拜

大理白族普遍信仰。

文化
--

麗江嘅春聯
迪慶嘅喇嘛

* 歷史文化名城：
	+ 昆明（1）
	+ 大理（1）
	+ 麗江（2）
	+ 建水（3）
	+ 巍山（3）

* 摩梭人
* 東巴古樂
* 東巴文字
* 白族三月街
* 彝族火把節
* 傣族潑水節

* 當地名產小食
	+ 過橋米線
	+ 宣威火腿
	+ 野生食用菌
	+ 三七汽鍋雞

* 有關雲南嘅電影：

喺1949年以後拍攝嘅兩千幾部電影之中，有關雲南少數民族題材嘅電影有150幾部，其中《阿詩瑪》（以石林為背景）、《五朵金花》（以大理為背景）、《孔雀公主》（以瑞麗為背景）喺當時產生咗好大影響。《諾瑪嘅十七歲》（以元陽哈尼為背景）、《花腰新娘》、《好大一對羊》等影片獲得大獎，而《千里走單騎》、《神話》、《無極》等影片亦選擇喺雲南進行拍攝。

旅遊
--

雲南嘅旅遊資源相當豐富，以佢美麗嘅自然風景、多彩嘅民族風俗同埋宜人嘅氣候成為重要嘅旅遊目的地。

* 麗江古城，納西族古城，（聯合國教科文組織世界文化遺產，1997年）
* 瀘沽湖
* 西雙版納傣族自治州首府景洪
* 香格里拉（原名中甸）
* 大理：南詔國同埋大理國舊都
* 三江並流（聯合國教科文組織世界自然遺產，2003年）
* 石林，位於昆明以東90千米處嘅喀斯特地形區
* 元江哈尼族梯田

交通
--

貨船
### 鐵路

雲南嘅第一條鐵路唔係通去中國其他省份，而係由昆明通往越南港口城市海防嘅滇越鐵路，呢個係一條由法國工程師設計嘅窄軌鐵路，1910年通車。此後，「鐵路唔通國內通國外」曾經長期被列為「雲南十八怪」之一。直到1960年代中國開始三線建設後，雲南省至陸續修建貴昆鐵路（1966年通車）、成昆鐵路（1970年通車），同全國鐵路網相連。1990年代以後，又陸續修築通往省外嘅南昆鐵路（886千米）同埋內昆鐵路，以及省內嘅昆玉鐵路（昆明到玉溪，55千米，1993年通貨車，1998年通客車）、廣大鐵路（1998年通車，213千米，將昆明同埋大理連接起嚟）、大麗鐵路（大理—麗江，2009年9月通車，將來準備繼續延伸，修築滇藏鐵路）。

目前雲南起緊嘅鐵路有：

* 昆明至廣通複線鐵路：作為成昆鐵路擴能改造的嘅首段，係昆明鐵路局承建嘅第一條時速200公里嘅雙線電氣化山區鐵路，東起昆明，西至楚雄州祿豐縣廣通鎮。
* 大理至瑞麗鐵路大保段：設計時速140 km，批複投資60.13億元。
* 長昆客運專線雲南段：滬昆客運專線中嘅一段，途經湖南、貴州、雲南三省，全長1167公里，項目投資1601.4億元。雲南段全長184.7公里，係雲南第一條高速鐵路。

### 公路

公路係雲南省省內交通嘅主要方式。所有縣城都有通去昆明嘅全天候公路，所有鄉鎮都通公路（最後一個通公路嘅係貢山縣獨龍江鄉，每年之中有半年能夠通車）。2005年尾，該省嘅公路總里程達到16.7萬千米，居中國各省第一位。其中已經建成嘅高速公路1421千米，包括昆明經大理到保山、昆明到墨江（到景洪嘅中途）、昆明到曲靖、昆明到石林。計劃到2020年令全省嘅高速公路總里程達到6000千米，完成通往周邊國家緬甸、老撾、越南同埋泰國嘅高速公路網。

### 水路

整體嚟講，雲南境內嘅河流絕大多數唔啱船行。五級以上等級航道僅有506千米，而且大部分集中喺內陸湖泊，極少有長距離航線。1995年，雲南省投資開闢瀾滄江航線。

### 機場

雲南有1個一級機場：昆明長水國際機場，位於市區東北，離市中心有24.5千米，2012年6月28號啟用，取代咗以往嘅昆明巫家壩國際機場。

教育
--

2007年，雲南省有51間普通高校，佔中國1909間普通高校嘅2.6%。其中本科院校17間，設喺昆明市嘅有12間：雲南大學、昆明理工大學、雲南農業大學、雲南師範大學、雲南財經大學、雲南民族大學、西南林學院、昆明醫學院、雲南中醫學院、雲南警官學院、雲南藝術學院同埋昆明學院；另外喺大理、蒙自、曲靖、玉溪同埋楚雄各設有一間本科院校，即大理學院、紅河學院、曲靖師範學院、玉溪師範學院、楚雄師範學院。雲南省冇教育部直屬嘅高等院校，僅有一座高校（雲南大學）被列入中國重點建設嘅大概100間大學（"211工程"）名單中。

1949年後主要領導人
-----------

* 省委書記
	+ 宋任窮
	+ 謝富治
	+ 閻紅彥
	+ 周興
	+ 賈啟允
	+ 安平生
	+ 普朝柱
	+ 高嚴
	+ 令狐安
	+ 白恩培（2001年10月- ）

（截至2006年1月）

* 省長
	+ 陳賡
	+ 郭影秋
	+ 於一川
	+ 周興
	+ 譚甫仁
	+ 周興
	+ 賈啟允
	+ 安平生
	+ 劉明輝
	+ 普朝柱
	+ 和志強
	+ 李嘉廷
	+ 徐榮凱（2001年6月- 2006年12月）
	+ 秦光榮（2006年12月-）

（截止至2007年1月）

特產
--

* 雲南白藥
* 雲子
* 宣威火腿
* 香煙
* 野生食用菌
* 普洱茶
* 文山三七

運動
--

職業隊：

* 籃球

旅遊
--

* 旅遊人生-中國西南版（香港/繁體中文）

註
-

1. ↑  Tan Chung (1998). *A Sino-Indian Perspective for India-China Understanding*. 互聯網檔案館嘅歸檔，歸檔日期2007年6月6號，.
2. ↑  《明史·地理志》
3. ↑  cn/detail.asp?id=227&key=%E7%A7%91%E7%A0%94為雲南湖泊造"人工腎"，水工程生態網，2004-12-17
4. ↑  [*失咗效嘅鏈*]
5. ↑  [*失咗效嘅鏈*]
6. ↑  [*失咗效嘅鏈*]
7. ↑   互聯網檔案館嘅歸檔，歸檔日期2016年3月5號，.，2005-04-06
8. ↑   互聯網檔案館嘅歸檔，歸檔日期2007年10月18號，.]
9. ↑  鮑大可：《中國西部四十年》，1993年
10. ↑  李兆同（雲南大學教授）：雲南方言嘅形成，思想戰線，199901
11. ↑  畢迎春：[*失咗效嘅鏈*]，2005-7-27
12. ↑  畢迎春：[*失咗效嘅鏈*]，2005-7-27
13. ↑  畢迎春：[*失咗效嘅鏈*]，2005-7-27
14. ↑  畢迎春：[*失咗效嘅鏈*]，2005-7-27
15. ↑  畢迎春：[*失咗效嘅鏈*]，2005-7-27
16. ↑  [*失咗效嘅鏈*]
17. ↑  〈云南在建铁路项目简介〉. 2011年1月18號. 原著喺2012年11月6號歸檔. 喺2011年7月27號搵到.
18. ↑  [*失咗效嘅鏈*]，新華網廣西頻道，2005年12月05日
19. ↑  [*失咗效嘅鏈*]

出面網頁
----


維基同享有多媒體嘅嘢：
**雲南**（類）

維基遊埠有呢篇旅遊嘅資源：**雲南（中文）**

開放街圖（Open Street Map）嘅標誌
喺開放街圖（Open Street Map）嘅**雲南地圖**。

* 雲南省政府
* 雲南地圖
* 雲南相片
* 

  



| * 睇
* 傾
* 改
中華人民共和國省級行政區 |
| --- |
| 首都：北京市 |
| 直轄市 4 | 北京市 · 天津市 · 上海市 · 重慶市 |  |
| 省 23 | 河北省 · 山西省 · 遼寧省 · 吉林省 · 黑龍江省 · 江蘇省 · 浙江省 · 安徽省 ·  福建省 ·  江西省 · 山東省 · 河南省 · 湖北省 · 湖南省 · 廣東省 · 海南省 · 四川省 · 貴州省 · 雲南省 · 陝西省 · 甘肅省 · 青海省 · '# |
| 自治區 5 | 內蒙古自治區 · 廣西壯族自治區 · 西藏自治區 · 寧夏回族自治區 · 新疆維吾爾自治區 |
| 特別行政區 2 | 香港特別行政區 · 澳門特別行政區 |
| # 未實際統治，（參考台灣問題） |


| * 睇
* 傾
* 改
雲南政區 |
| --- |
| 中華人民共和國雲南省　　首府：昆明 |
| 地級行政區 | 129縣級行政區（16市轄區、15縣級市、69縣、29自治縣） |  |
| 地級市 | 

|  |  |
| --- | --- |
| 昆明市 | 呈貢區 · 五華區 · 盤龍區 · 官渡區 · 西山區 · 東川區 · 安寧市 · 晉寧區 · 富民縣 · 宜良縣 · 嵩明縣 · 石林彜族自治縣 · 祿勸彜族苗族自治縣 · 尋甸回族彜族自治縣 |
| 曲靖市 | 麒麟區 · 霑益區 · 宣威市 · 馬龍縣 · 陸良縣 · 師宗縣 · 羅平縣 · 富源縣 · 會澤縣 |
| 玉溪市 | 紅塔區 · 江川區 · 澂江縣 · 通海縣 · 華寧縣 · 易門縣 · 峩山彝族自治縣 · 新平彝族傣族自治縣 · 元江哈尼族彝族傣族自治縣 |
| 保山市 | 隆陽區 · 騰衝市 · 施甸縣 · 龍陵縣 · 昌寧縣 |
| 昭通市 | 昭陽區 · 魯甸縣 · 巧家縣 · 鹽津縣 · 大關縣 · 永善縣 · 綏江縣 · 鎮雄縣 · 彝良縣 · 威信縣 · 水富縣 |
| 麗江市 | 古城區 · 永勝縣 · 華坪縣 · 玉龍納西族自治縣 · 寧蒗彝族自治縣 |
| 普洱市 | 思茅區 · 寧洱哈尼族彝族自治縣 · 墨江哈尼族自治縣 · 景東彝族自治縣 · 景谷傣族彝族自治縣 · 鎮沅彝族哈尼族拉祜族自治縣 · 江城哈尼族彝族自治縣 · 孟連傣族拉祜族佤族自治縣 · 瀾滄拉祜族自治縣 · 西盟佤族自治縣 |
| 臨滄市 | 臨翔區 · 鳳慶縣 · 雲縣 · 永德縣 · 鎮康縣 · 雙江拉祜族佤族布朗族傣族自治縣 · 耿馬傣族佤族自治縣 · 滄源佤族自治縣 |

 |
| 自治州 | 

|  |  |
| --- | --- |
| 楚雄彜族自治州 | 楚雄市 · 雙柏縣 · 牟定縣 · 南華縣 · 姚安縣 · 大姚縣 · 永仁縣 · 元謀縣 · 武定縣 · 祿豐市 |
| 紅河哈尼族彝族自治州 | 蒙自市 · 箇舊市 · 開遠市 · 彌勒市 · 建水縣 · 石屏縣 · 瀘西縣 · 元陽縣 · 紅河縣 · 綠春縣 · 屏邊苗族自治縣 · 金平苗族瑤族傣族自治縣 · 河口瑤族自治縣 |
| 文山壯族苗族自治州 | 文山市 · 硯山縣 · 西疇縣 · 麻栗坡縣 · 馬關縣 · 邱北縣 · 廣南縣 · 富寧縣 |
| 西雙版納傣族自治州 | 景洪市 · 勐海縣 · 勐臘縣 |
| 大理白族自治州 | 大理市 · 祥雲縣 · 賓川縣 · 彌渡縣 · 永平縣 · 雲龍縣 · 洱源縣 · 劍川縣 · 鶴慶縣 · 漾濞彝族自治縣 · 南澗彝族自治縣 · 巍山彝族回族自治縣 |
| 德宏傣族景頗族自治州 | 芒市 · 瑞麗市 · 梁河縣 · 盈江縣 · 隴川縣 |
| 怒江傈僳族自治州 | 瀘水市 · 福貢縣 · 貢山獨龍族怒族自治縣 · 蘭坪白族普米族自治縣 |
| 迪慶藏族自治州 | 香格里拉市 · 德欽縣 · 維西傈僳族自治縣 |

 |